ก่อนมีประจำเดือน 2-3 วันจะมีเลือดปนออกมาก่อนนิดหน่อยพร้อมมูกใส แต่ไม่มีอาการปวดท้องอะไร แบบนี้ปกติไหมคะ แต่หลังจากประจำเดือนหมด ก็จะไม่มีติดออกมาค่ะ จะมีเฉพาะก่อนที่จะมีประจำเดือน
สวัสดีค่ะ ในช่วงก่อนที่จะมีประจำเดือนมา 1-2 วัน อาจมีเลือดออกมาเล็กน้อยก่อนได้ ซึ่งเกิดจากการที่เยื่อบุโพรงมดลูกเริ่มมีการลอกตัวออกมาบางส่วน แต่เนื่องจากไม่ได้มีการลอกตัวออกพร้อมกันทั้งหมด เลือดที่ออกจึงมีปริมาณน้อยๆ ค่ะ ซึ่งไม่ได้ถือว่าผิดปกติอะไร และเมื่อเลือดประจำเดือนหมดแล้ว หลังจากนั้น 1-2 วัน ก็อาจมีเลือดออกมาเล็กน้อยได้เช่นกัน ซึ่งเกิดจากเยื่อบุโพรงมดลูกที่ยังหลุดลอกออกไม่หมด เยื่อบุที่หลุดออกมาตามหลัง จึงกลายเป็นเลือดปริมาณน้อยๆ ได้ค่ะสำหรับเลือดประจำเดือนที่มีปริมาณพอสมควรนั้น ควรจะออกมานาน 2-7 วัน หากอยู่ในช่วงนี้ ก็จะถือว่าปกติดี แต่หากนานเกิน 7 วัน จึงจะถือว่าผิดปกติค่ะดังนั้น การมีเลือดเล็กน้อยออกมาปนกับมูกใส (ซึ่งก็คือตกขาวที่ปกติ) โดยออกมานาน 2-3 วัน แล้วตามด้วยการมีเลือดประจำเดือน ซึ่งมีปริมาณพอสมควร ไม่ได้มีปริมาณที่มากเกินไป (เช่นมากจนต้องเปลี่ยนผ้าอนามัยทุกๆ 2 ชั่วโมง) และไม่ได้มีปวดท้องประจำเดือนรุนแรง ประจำเดือนมาไม่นานเกิน 7 วัน ก็ถือว่าปกติดีค่ะ